Beograd, 15.09.2014.

**MINISTRU ZDRAVLJA REPUBLIKE SRBIJE, DR ZLATIBORU LONČARU I**

**SAVETNIKU MINISTRA ZDRAVLJA, PROF. DR DRAGANI JOVANOVIĆ**

Poštovana/i,

Na našem sastanku, održanom 12.09.2014. godine, dogovorili smo se da članovi Radnog tela za akreditaciju programa KE Zdravstvenog saveta ( prof. dr Jela Milić, prof. dr Svetlana Ignjatović, vms Radmila Jazić, prof. dr Mirjana Apostolović, dr Milorad Kovačević i prof. dr Sandra Šipetić-Grujičić) nastave sa procesom akreditacije programa KE do izbora novih članova Zdravstvenog saveta i da ćete nam proslediti pisani dopis - ovlašćenje. Dip. far. Gordana Simić je zamolila da bude isključena iz daljeg procesa akreditacije programa KE.

Takodje, odobrili ste da poslove tehničke službe ZS za pitanja akreditacije vodi gospođica Ana Stoiljković. Istog dana kontaktirala sam telefonski prof. dr Dragana Delića, predsednika ZS, kako bi Ana Stoiljković dobila ključeve od kancelarije ZS. Prof. dr Dragan Delić nije znao gde su ključevi kancelarije ZS, a ja sam ga zamolila da mi da lični telefon bivšeg, poslednjeg, sekretara ZS, diplomiranog pravnika Desimira Mrdovića. Gospodina je kontaktirala Ana Stoiljković i on je potvrdio da su ključevi od kancelarije ZS kod njega, ali da je u inostranstvu i da tek 15.09.2014. godine može da donese ključeve. Iz navedenih razloga na sajt ZS je postavljeno obaveštenje da će zbirna tabela primedbi biti postavljena 20.09.2014. godine.

Na satanku ste zamolili da napišemo kratak izveštaj o radu Radnog tela za akreditaciju programa KE ZS.

Od 2009-2013. godine Radno tela za akreditaciju programa ZS je akreditovalo oko 30.000 programa KE uz tehničku pomoč svih pet komora (LKS, KMSZTS, FKS, KBS i SAKS). Samo prvu akreditaciju Radno telo je radilo samo i konstatovalo je da nema ljudskih (veliki broj programa za akreditaciju koji zahtevaju zavođenje i unošenje u zbirne tabele akreditovanih programa) i prostornih kapaciteta (prijem i čuvanje svih dostavljenih programa za akreditaciju poštom) za samostalno sprovođenje akreditacije. Na predlog prof. dr Dragana Delića prihvaćeno je da tehničku pomoč pruže komore.

Akreditacija programa KE se sprovodi četiri puta godišnje, na osnovu raspisanog javnog poziva ZS za akreditaciju programa KE u RS koji je objavljen 2.12.2013. godine.

U svim komorama proces akreditacije se sprovodi na osnovu identičnih kriterijuma ZS za procenu kvaliteta programa za akreditaciju, a bodovi se dodeljuju prema **"Pravilniku o bližim uslovima za sprovođenje KE za zdravstvene radnike i zdravstvene saradnike".**

Radno telo za akreditaciju programa KE ZS je uočilo da postojeći Pravilnik treba dopuniti novim oblicima edukacije (škole, različite vrste elektronskih testova) i specifičnostima kvaliteta samih programa KE, kao i svim drugim elementima kojima može da se unapredi proces akreditacije programa KE (termini za dostavljenje izveštaja o sprovedenoj KE, sadržaj sertifikata, definisanje šta podrazumeva svaki oblik edukacije). Novi predlog **"Pravilniku o bližim uslovima za sprovođenje KE za zdravstvene radnike i zdravstvene saradnike"**nalazi se u prilogu.

Pošto je Radno telo za akreditaciju programa KE ZS uočilo niz problema u realizaciji akreditovanih programa KE (izdavanje sertifikata bez održavanja KE i to samo uz novčanu nadoknadu, zamena predavača, održavanje KE različito od akreditovanog progrma KE itd.) odlučilo je da počne sa procesom praćenja i procene kvaliteta izvođenja akreditovanih programa KE, ali od 2010. godine nije dobilo odobrenje za njegovo sprovodjenje od strane Ministartva zdravlja. Radno telo je 2012. godine napisalo "**Pravilnik o bližim uslovima za praćenje i procenu kvaliteta izvođenja akreditovanih progrma KE"** i predložilo proceduru sprovođenja, ali ona do danas nije realizovana (u prilogu celokupni materijal).

Primedbe na akreditovane programe KE dostavljaju se sekretaru ZS u toku 15 dana od postavljanja zbirnih tabela akreditovanih programa ZS na sajt ZS. Rešenja na primedbe postavljaju se na sajt ZS. Primedbe rešava Radno telo za akreditaciju programa KE.

**Prilozi:**

**1. Dopune i izmene "Pravilnika o bližim uslovima za sprovođenje KE za zdravstvene radnike i zdravstvene saradnike"**

**2. Novi "Pravilnik o bližim uslovima za praćenje i procenu kvaliteta izvođenja akreditovanih progrma KE"**

**3. Procedura praćenja i procene kvaliteta izvođenja akreditovanih progrma KE**

 S poštovanjem,

 Radno telo za akreditaciju programa KE

 prof. dr Sandra Šipetić-Grujičić, predsednik,

 prof. dr Jela Milić,

 prof. dr Svetlana Ignjatović,

 vms Radmila Jazić,

 prof. dr Mirjana Apostolović, dr Milorad Kovačević